section_heading: Svojstva
paragraph_text: M34 sastoji se od približno 100 zvijezda raspoređenih na prostoru od 35' u promjeru. Nalazi se na udaljenosti od 1400 svjetlosnih godina i proteže se na 14 ly. Starost skupa je procijenjena na između 110 i 190 milijuna godina. Prividni smjer kretanja ovog skupa poklapa se sa skupovima M45, NGC 2516, IC 2602 i Mellote 20. Ova grupa skupova nazvana je Lokalna asocijacija.